NVD พุ่งแรงกว่า 9% หลังดึง “เทมเบอร์ตัน” ซื้อหุ้นเพิ่มทุน PP
NVD พุ่งแรงกว่า 9% หลังดึง "เทมเบอร์ตัน"-"กองทุนส่วนบุคคลไทยพาณิชย์"-นักลงทุนรายใหญ่ ซื้อหุ้นเพิ่มทุน PP จำนวน 147.30 ล้านหุ้น ราคา 5 บ./หุ้น เตรียมเสนอขายในวันที่ 18-19 ก.ค.60 ล่าสูด ณ เวลา 11.15 น. อยู่ที่ 5.90 บาท บวก 0.50 บาท หรือ 9.26% สูงสุดที่ 6.00 บาท ต่ำสุดที่ 5.60 บาท มูลค่าซื้อขายที่ 266.23 ล้านบาท
14 ก.ค. 2560

ผู้สื่อข่าวรายงานว่า ราคาหุ้นบริษัท เนอวานา ไดอิ จำกัด (มหาชน) หรือ NVD ล่าสูด ณ เวลา 11.15 น. อยู่ที่ 5.90 บาท บวก 0.50 บาท หรือ 9.26% สูงสุดที่ 6.00 บาท ต่ำสุดที่ 5.60 บาท มูลค่าซื้อขายที่ 266.23 ล้านบาท ขณะที่ดัชนีตลาดหุ้นไทยโดยรวมลบ 0.16%

ทั้งนี้ ราคาหุ้น NVD ปรับตัวเพิ่มขึ้นคาดว่ามีสาเหตุมาจากการประกาศราคาขายหุ้นเพิ่มทุนให้แก่บุคคลในวงจำกัด (Private Placement) จำนวน 147,300,000 หุ้น ที่ราคา 5 บาทต่อหุ้น โดยมีกองทุน Templeton Fund กองทุนไทยพาณิชย์ และนักลงทุนรายใหญ่ เข้าซื้อหุ้นเพิ่มทุนดังกล่าว
โดย NVD ระบุว่า คณะกรรมการบริษัทได้มีมติอนุมัติกำหนดราคาเสนอขายหุ้นสามัญเพิ่มทุน และการจัดสรรหุ้นสามัญเพิ่มทุนที่ออกใหม่ มูลค่าที่ตราไว้หุ้นละ 1 บาท ให้แก่บุคคลในวงจำกัด (Private Placement) จำนวน 147,300,000 หุ้น ที่ราคา 5 บาท/หุ้น เสนอขายในวันที่ 18-19 ก.ค.60 จากจำนวนหุ้นเพิ่มทุนทั้งหมดที่ผู้ถือหุ้นอนุมัติไว้จำนวนไม่เกิน 200,000,000 หุ้น
ชื่อบุคคลในวงจำกัดที่ได้รับจัดสรรในครั้งนี้ ได้แก่ 1.) Templeton Fund 40 ล้านหุ้น 2.) กองทุนส่วนบุคคลบริษัทหลักทรัพย์ไทยพาณิชย์ จำกัด จำนวน 95 กองทุน 20 ล้านหุ้น 3.) นายสุทธิพจน์ อริยสุทธิวงศ์ 15 ล้านหุ้น 4.) นายอรรถวัติ ศิริสิทธิธงไชย 10 ล้านหุ้น 5.) นางโสภิศ แก้วสว่าง 10 ล้านหุ้น
6.) นายสมิทธ์ จึงทรัพย์ไพศาล 10 ล้านหุ้น 7.) นายแพทย์ รัชต์ชยุตม์ จีระพรประภา 10 ล้านหุ้น 8.) นายทวีรัช ปรุงพัฒนสกุล 5 ล้านหุ้น 9.) นายเถลิงเกียรติ ภัทรพิสิฐพงศ์ 5 ล้านหุ้น 10.) นายเลอศักดิ์ จงวิไลเกษม 4.3 ล้านหุ้น 11.) นายฉัตรชัย ลือกิตินันท์ 3.7 ล้านหุ้น
12.) นายรุ่งโรจน์ โรจน์กุลพาณิชกุล 2.3 ล้านหุ้น 13.) นายนรา พงษ์วิรัชไชย 2 ล้านหุ้น 14.) นางสาวสุภารัตน์ ตัณศิริชัยยา  2 ล้านหุ้น 15.) นายเติมศักดิ์ หงส์หิรัญ 2 ล้านหุ้น 16.) นายเอกสิทธิ์ คุณานันทกุล 2 ล้านหุ้น 17.) นายมงคล วัฒนาแก้วศรีเพ็ชร 2 ล้านหุ้น 18.) นางวรรณดี วนัปติกุล 2 ล้านหุ้น
ทั้งนี้บริษัทจะนำเงินเพิ่มทุนที่ได้ รับจากการเสนอขายหุ้นสามัญเพิ่มทุนไปใช้ ในการ ลงทุนพัฒนาโครงการอสังหาริมทรัพย์ตามแผนธุรกิจปกติ ได้แก่ การลงทุนในโครงการดีฟายน์ กรุงเทพกรีฑา และโครงการเนอวานา ไอคอน กรุงเทพกรีฑา, การลงทุนในโครงการต่างๆ เพิ่มเติม รวมถึงแต่ไม่จำกัดเพียงการลงทุนเพื่อพัฒนาโครงการอสังหาริมทรัพย์ของบริษัทหรือการลงทุนอื่นๆ ซึ่งจะสนับสนุนธุรกิจของบริษัทได้ ซึ่งบริษัทจะพิจารณาการลงทุนตามความเหมาะสมโดยต้องได้รับผลตอบแทนในเกณฑ์ที่เพียงพอและสร้างมูลค่าเพิ่มให้แก่บริษัทฯ และผู้ถือหุ้นในระยะยาว
นอกจากนั้น ยังจะใช้สำหรับชำระคืนเงินกู้ยืมให้แก่ สถาบันการเงิน ซึ่งจะเป็นการช่วยเพิ่มสภาพคล่องและสร้างความแข็งแกร่งทางโครงสร้างเงินทุนของบริษัท, ใช้เป็นเงินทุนหมุนเวียนสำหรับดำเนินกิจการของบริษัทและบริษัทย่อย
 